Arhitektuur  Toompea loodeserval paiknev kõrge kelpkatusega kahekorruseline hoone Kiriku 6 on unikaalse hilisbarokse interjööriga aadlielamu, mis on  rajatud varem samal kohal asunud ühekorruselise 1684. aasta tulekahjust puutumata jäänud elamu baasil. Hoone esifassaadist eendus tornitaoline osa, ristvõlvidega keldrid on rajatud looduslikule paele ja võivad pärineda 16.-17. sajandist. Krundi lääneküljel asus juba 17. sajandil kitsas kõrvalhoone, arvatavasti tall-tõllakuur.